《霸王庙》
宋代·胡仲弓

栗悍攻城大不仁，拔山力尽误终身。
当初不学古兵法，到了翻成霸罪人。
未造汉时知有汉，岂堪秦后又生秦。
咄嗟气象今何在，千古空留土木神。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。